Педесет и прва македонска дивизија

Педесет и прва македонска дивизија на НОВЈ формирана е на 19 октомври 1944 година во селото Широк Дол кај Берово.д-р Марјан Димитријевски „Македонската војска 1944-1945“, Скопје, ИНИ, 1999 г., стр.  184-186  При основањето, во нејзиниот состав влегле Првата, Дваесеттата, Дваесет и првата македонска и Артилериската бригада на 51-та дивизија на Народноослободителната војска на Југославија. Во нејзиниот состав тогаш имало вкупно 2.476 борци и офицери. Подоцна, бројот пораснал на 6.689 борци и офицери.

Команден состав
Командниот состав на дивизијата го сочинувале:
 Кирил Михајловски, командант 
 Никола Радошевиќ, заменик командант до 6 декември 1944 година
 Раде Гогов - Црноречки, политички комесар
 Јован Ѓуровиќ, политички комесар 
 Јосиф Мицев, началник на штабот
 Раде Гогов - Црноречки, политички комесар

Командантот на дивизијата, Кирил Михајловски, бил прогласен за народен херој на Југославија.

Борбени дејства
Оваа дивизија учествувала во завршните операции за ослободување на Македонија, во текот на октомври и ноември 1944 година, на релациите: Дојран-Валандово-Струмица-Радовиш и Струмица-Ново Село-бугарска граница, во состав на Брегалничко-струмичкиот корпус на НОВЈ.

По ослободувањето на Струмица и Радовиш, распоредена е на југословенската граница од Гевгелија до тромеѓата на границата со Бугарија. Преименувана е во декември 1944 година, кога го добила формацискиот број „Педесетта“, на место на укинатата истоимена дивизија.

 Наводи 

 Литература 
 Марјан Димитријевски: „Македонската војска 1944-1945“, Скопје, ИНИ, 1999 г.
 Македонска енциклопедија (книга втора). „МАНУ“, Скопје, 2009  година

Категорија:Дивизии на НОВЈ